News Update: หุ้น Netflix พุ่ง 7.12% หลังปิดตลาด ผู้ใช้งานใหม่โตกว่าคาดเพิ่มขึ้น 7.66 ล้านคน ขณะที่ Reed Hastings ประกาศลงจากตำแหน่ง co-CEO - FINNOMENA
Netflix รายงานผลประกอบการไตรมาส 4 จำนวนผู้ใช้ใหม่เพิ่มขึ้นมากกว่าที่ตลาดคาด ส่งผลให้ราคาหุ้นพุ่งขึ้น 7.12% หลังปิดตลาด แม้ตัวเลขกำไรจะออกมาน้อยกว่าคาดก็ตาม
20 ม.ค. 2566

Netflix รายงานผลประกอบการไตรมาส 4 จำนวนผู้ใช้ใหม่เพิ่มขึ้นมากกว่าที่ตลาดคาด ส่งผลให้ราคาหุ้นพุ่งขึ้น 7.12% หลังปิดตลาด แม้ตัวเลขกำไรจะออกมาน้อยกว่าคาดก็ตาม
ขณะที่ผู้ก่อตั้งอย่าง Reed Hastings ประกาศลงจากตำแหน่ง co-CEO โดยจะไปดำรงตำแหน่งประธานบริหารแทน และได้เลื่อนตำแหน่งให้ Greg Peters ประธานเจ้าหน้าที่ฝ่ายปฏิบัติการของบริษัทเป็น co-CEO แทน
รายงานผลประกอบการไตรมาส 4 ของ Netflix
– กำไรต่อหุ้น (EPS): 12 เซนต์ ต่ำกว่าคาดการณ์โดย Refinitive ที่ 45 เซนต์
– รายได้: 7,850 ล้านดอลลาร์ เท่ากับคาดการณ์โดย Refinitive
– การเพิ่มขึ้นของสมาชิกแบบชำระเงินทั่วโลก: เพิ่มขึ้น 7.66 ราย สูงกว่าคาดการณ์โดย StreetAccount ที่เพียง 4.57 ล้านราย
กำไรต่อหุ้นของ Netflix ลดลงอย่างมาก เนื่องจากการขาดทุนที่เกี่ยวข้องกับ หนี้สกุลเงินยูโร แต่ส่วนต่างกำไรที่ 7% ยังคงเหนือความคาดหมายของตลาด โดยผลขาดทุนในไตรมาสที่ 4 ไม่ได้มาจากการดำเนินงาน แต่เป็นเพราะการอ่อนค่าของเงินดอลลาร์สหรัฐเมื่อเทียบกับเงินยูโร
นี่เป็นไตรมาสแรกที่บริการแบบมีโฆษณาของ Netflix รวมอยู่ในผลประกอบการ โดยบริษัทได้เปิดตัวแพ็กเกจที่ถูกกว่าในเดือน พ.ย. แต่ไม่ได้บอกรายละเอียดว่าคิดเป็นสัดส่วนเท่าไรของจำนวนสมาชิกที่เพิ่มขึ้น
Netflix กล่าวว่า ผู้สมัครใช้แพ็กเกจที่ถูกกว่ามีส่วนเช่นเดียวกับสมาชิกแบบเดิม นอกจากนี้ ยังไม่เห็นการเปลี่ยนแปลงอย่างมีนัยสำคัญในการเปลี่ยนมาใช้แพ็กเกจที่ถูกลงจากผู้สมัครแพ็กเกจระดับพรีเมียม
Spencer Neumann ซึ่งเป็น CFO ของบริษัทกล่าวว่า Netflix จะไม่เสนอแพ็กเกจแบบมีโฆษณาหากไม่ได้เป็นส่วนสำคัญในธุรกิจ และบริษัทมีรายได้มากกว่า 30,000 ล้านดอลลาร์ในปีที่แล้ว
อ้างอิง: https://www.cnbc.com/2023/01/19/netflix-nflx-earnings-q4-2022.html 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Netflix
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA